Az 1934-es labdarúgó-világbajnokság selejtezőire 32 ország válogatottja adta be nevezését, a végső tornán azonban csak 16 csapat vehetett részt. Először fordult elő, hogy selejtezősorozat döntött a részt vevő nemzetek rangsoráról. A címvédő Uruguay automatikusan résztvevője lett volna a tornának, azonban visszaléptek. Mindezt azzal indokolták, amiért sok európai válogatott nem utazott el az 1930-as uruguayi vb-re. A házigazda Olaszországnak selejtezőt kellett játszania. Ez volt az első és egyetlen alkalom, amikor a rendező is elindult a selejtezőkben.